ddrg/super_eurlex huggingface dataset:
Απόφαση της Επιτροπής

της 18ης Ιουλίου 2001

για την τροποποίηση, για έκτη φορά, της απόφασης 2001/356/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο

[κοινοποιηθείσα υπό τον αριθμό Ε(2001) 2225]

(Κείμενο που παρουσιάζει ενδιαφέρον για τον ΕΟΧ)

(2001/547/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας τα ακόλουθα:

(1) Ως επακόλουθο της εκδήλωσης εστιών αφθώδους πυρετού στο Ηνωμένο Βασίλειο, η Επιτροπή εξέδωσε την απόφαση 2001/356/ΕΚ, της 4ης Μαΐου 2001, για ορισμένα μέτρα προστασίας όσον αφορά τον αφθώδη πυρετό στο Ηνωμένο Βασίλειο(4), όπως τροποποιήθηκε τελευταία από την απόφαση 2001/518/ΕΚ(5).

(2) Υπό το φως της εξέλιξης της νόσου, φαίνεται σκόπιμη η παράταση της ισχύος των μέτρων.

(3) Η κατάσταση θα επανεξεταστεί κατά τη συνεδίαση της μόνιμης κτηνιατρικής επιτροπής που είναι προγραμματισμένη για τις 11 και 12 Σεπτεμβρίου 2001, και τα μέτρα θα προσαρμοστούν, εφόσον κριθεί αναγκαίο.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ημερομηνία του άρθρου 15 της απόφασης 2001/356/ΕΚ αντικαθίσταται από την ημερομηνία "30 Σεπτεμβρίου 2001".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Ιουλίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 395 της 30.12.1989, σ. 13.

(4) ΕΕ L 125 της 5.5.2001, σ. 46.

(5) ΕΕ L 186 της 6.7.2001, σ. 58.
Απόφαση της Επιτροπής

της 22ας Μαΐου 2001

για την απογραφή του δυναμικού της αμπελουργικής παραγωγής που υποβλήθηκε από την Πορτογαλία σύμφωνα με τον κανονισμό (ΕΚ) αριθ. 1493/1999 του Συμβουλίου

[κοινοποιηθείσα υπό τον αριθμό Ε(2001) 1458]

(Το κείμενο στην πορτογαλική γλώσσα είναι το μόνο αυθεντικό)

(2001/436/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 23 παράγραφος 4,

Εκτιμώντας τα ακόλουθα:

(1) Ο κανονισμός (ΕΚ) αριθ. 1493/1999 προβλέπει στο άρθρο 16 την υποβολή της απογραφής του δυναμικού της αμπελουργικής παραγωγής. Η απογραφή αυτή πρέπει να υποβληθεί πριν από την πρόσβαση στα μέτρα ρυθμίσεως των εκτάσεων που φυτεύτηκαν παρανόμως, πριν από την αύξηση των δικαιωμάτων φυτεύσεως, καθώς και πριν από τη στήριξη για την αναδιάρθρωση και τη μετατροπή.

(2) Ο κανονισμός (ΕΚ) αριθ. 1227/2000 της Επιτροπής, της 31ης Μαΐου 2000, για τον καθορισμό εφαρμογής του κανονισμού (ΕΚ) αριθ. 1493/1999 του Συμβουλίου σχετικά με το δυναμικό παραγωγής(3), προβλέπει, στο άρθρο 19, τις λεπτομέρειες των πληροφοριών που πρέπει να περιέχονται στην απογραφή.

(3) Με επιστολές που απηύθυνε η Πορτογαλία στην Επιτροπή στις 21 Ιουνίου 2000, στις 23 Νοεμβρίου 2000 και στις 12 Φεβρουαρίου 2001 κοινοποίησε την πληροφορία που αναφέρεται στο άρθρο 16 του κανονισμού (ΕΚ) αριθ. 1493/1999. Από την εξέταση των πληροφοριών αυτών διαπιστώθηκε ότι η Πορτογαλία κατάρτισε την απογραφή για το ηπειρωτικό μέρος (εξαιρούνται οι Αζόρες και η Μαδέρα).

(4) Η παρούσα απόφαση δεν συνεπάγεται την αναγνώριση από την Επιτροπή της ακρίβειας των στοιχείων που περιλαμβάνονται στην απόφαση ή το συμβούλιο της νομοθεσίας που αναφέρεται στην απόφαση με το κοινοτικό δίκαιο. Δεν προδικάζει οποιαδήποτε ενδεχόμενη απόφαση της Επιτροπής επί των σημείων αυτών.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή διαπιστώνει ότι η Πορτογαλία έχει καταρτίσει την απογραφή που αναφέρεται στο άρθρο 16 του κανονισμού (ΕΚ) αριθ. 1493/1999 για το ηπειρωτικό μέρος (εξαιρούνται οι Αζόρες και η Μαδέρα).

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 22 Μαΐου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 179 της 14.7.1999, σ. 1.

(2) ΕΕ L 328 της 23.12.2000, σ. 2.

(3) ΕΕ L 143 της 16.6.2000, σ. 1.
Απόφαση του Συμβουλίου

της 7ης Μαΐου 2001

για διορισμό δύο βρετανών τακτικών μελών στην Επιτροπή των Περιφερειών

(2001/369/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι μετά την παραίτηση του κ. John BATTYE και της κας Jane HORE, η οποία γνωστοποιήθηκε στο Συμβούλιο στις 3 Απριλίου 2001, έχουν κενωθεί δύο θέσεις τακτικών μελών της Επιτροπής των Περιφερειών,

έχοντας υπόψη την πρόταση της κυβέρνησης του Ηνωμένου Βασιλείου,

ΑΠΟΦΑΣΙΖΕΙ:

Άρθρο μόνο

O κ. Derek BODEN και η κα Ruth BANGALL διορίζοται τακτικά μέλη της Επιτροπής των Περιφερειών εις αντικατάσταση του κ. Joh BATTYE και της κας Jane HORE, αντιστοίχως, και για το υπόλοιπο της θητείας αυτών, ήτοι έως τις 25 Ιανουαρίου 2002.

Βρυξέλλες, 7 Μαΐου 2001.

Για το Συμβούλιο

Ο Πρόεδρος

B. Ringholm

(1) ΕΕ L 28 της 4.2.1998, σ. 19.
Απόφαση του Συμβουλίου

της 26ης Φεβρουαρίου 2001

για τη σύναψη της συμφωνίας συνεργασίας μεταξύ της Ευρωπαϊκής Κοινότητας και της Λαϊκής Δημοκρατίας του Μπανγκλαντές για την εταιρική σχέση και την ανάπτυξη

(2001/332/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 133 και 181 σε συνδυασμό με το άρθρο 300 παράγραφος 2 πρώτη φράση και το πρώτο εδάφιο του άρθρου 300 παράγραφος 3,

την πρόταση της Επιτροπής(1),

τη γνώμη του Ευρωπαϊκού Κοινοβουλίου,

Εκτιμώντας τα ακόλουθα:

(1) Σύμφωνα με το άρθρο 177 της συνθήκης, η πολιτική της Κοινότητας στον τομέα της συνεργασίας για την ανάπτυξη πρέπει να προωθεί τη βιώσιμη οικονομική και κοινωνική ανάπτυξη των αναπτυσσόμενων χωρών, την αρμονική και προοδευτική ενσωμάτωσή τους στη διεθνή οικονομία και την καταπολέμηση της ένδειας σε αυτές τις χώρες.

(2) Η Κοινότητα, προκειμένου να επιτύχει τους στόχους της στον τομέα των εξωτερικών σχέσεων, είναι σκόπιμο να εγκρίνει τη συμφωνία συνεργασίας μεταξύ της Ευρωπαϊκής Κοινότητας και της Λαϊκής Δημοκρατίας του Μπανγκλαντές για την εταιρική σχέση και την ανάπτυξη,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος στης Κοινότητας η συμφωνία συνεργασίας μεταξύ της Ευρωπαϊκής Κοινότητας και της Λαϊκής Δημοκρατίας του Μπανγκλαντές για την εταιρική σχέση και την ανάπτυξη.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει στην ανακοίνωση που προβλέπει το άρθρο 20 της συμφωνίας.

Άρθρο 3

Η Επιτροπή, επικουρούμενη από τους εκπροσώπους των κρατών μελών, εκπροσωπεί την Κοινότητα στη μεικτή επιτροπή που προβλέπεται στο άρθρο 12 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 26 Φεβρουαρίου 2001.

Για το Συμβούλιο

Ο Πρόεδρος

A. Lindh

(1) ΕΕ C 143 της 21.5.1999, σ. 8.
Απόφαση του Συμβουλίου

της 9ης Απριλίου 2001

για το διορισμό αναπληρωματικού μέλους από τις Κάτω Χώρες στην Επιτροπή των Περιφερειών

(2001/307/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι μετά την παραίτηση του κ. D. C. DEKKER, αναπληρωματικού μέλους, η οποία γνωστοποιήθηκε στο Συμβούλιο στις 28 Νοεμβρίου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

έχοντας υπόψη την πρόταση της ολλανδικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. L. E. VAN DER SAR, διορίζεται αναπληρωματικό μέλος της Επιτροπής των Περιφερειών, εις αντικατάσταση του κ. D. C. DEKKER, για το υπόλοιπο της θητείας του προκατόχου τoυ, δηλαδή έως τις 25 Ιανουαρίου 2002.

Λουξεμβούργο, 9 Απριλίου 2001.

Για το Συμβούλιο

Ο Πρόεδρος

A. Lindh

(1) ΕΕ L 28 της 4.2.1998, σ. 19.
Απόφαση της Επιτροπής

της 23ης Ιανουαρίου 2001

για τροποποίηση της απόφασης 96/333/ΕΚ για την υγειονομική πιστοποίηση των ζώντων δίθυρων μαλακίων, των εχινόδερμων, των χιτωνοφόρων και των θαλάσσιων γαστερόποδων προελεύσεως τρίτων χωρών, που δεν διέπονται από ειδική απόφαση

[κοινοποιηθείσα υπό τον αριθμό Ε(2001) 127]

(Κείμενο που παρουσιάζει ενδιαφέρον για τον ΕΟΧ)

(2001/65/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 9,

Εκτιμώντας τα ακόλουθα:

(1) Η απόφαση 96/333/ΕΚ της Επιτροπής, της 3ης Μαΐου 1996, για την υγειονομική πιστοποίηση των ζώντων δίθυρων μαλακίων, εχινόδερμων, χιτωνοφόρων και θαλάσσιων γαστερόποδων προελεύσεως τρίτων χωρών, που δεν διέπονται από ειδική απόφαση(3), όπως τροποποιήθηκε τελευταία από την απόφαση 98/740/ΕΚ(4), ισχύει έως τις 31 Δεκεμβρίου 2000.

(2) Η απόφαση 97/20/ΕΚ της Επιτροπής(5), όπως τροποποιήθηκε τελευταία από την απόφαση 2001/38/ΕΕΚ(6), καθορίζει τον κατάλογο των τρίτων χωρών που πληρούν τους όρους ισοδυναμίας για την παραγωγή και τη διάθεση στην αγορά δίθυρων μαλακίων, εχινόδερμων, χιτωνοφόρων και θαλάσσιων γαστερόποδων. Το μέρος ΙΙ του εν λόγω καταλόγου περιλαμβάνει τις τρίτες χώρες που θα μπορούσαν να αποτελέσουν το αντικείμενο προσωρινής απόφασης με βάση την απόφαση 95/408/ΕΚ του Συμβουλίου(7), όπως τροποποιήθηκε τελευταία με την απόφαση 2001/4/ΕΚ(8).

(3) Σύμφωνα με την απόφαση 95/408/ΕΚ, ο κατάλογος των χωρών ισχύει έως τις 31 Δεκεμβρίου 2003. Κατά συνέπεια, η ημερομηνία ισχύος της απόφασης 96/333/ΕΚ θα πρέπει να τροποποιηθεί, για να ευθυγραμμιστεί με την ημερομηνία ισχύος του προσωρινού καταλόγου.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5 της απόφασης 96/333/ΕΚ, η φράση "έως την 31η Δεκεμβρίου 2000" αντικαθίσταται από τη φράση "έως την 31η Δεκεμβρίου 2003".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Ιανουαρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 1.

(2) ΕΕ L 24 της 30.1.1998, σ. 31.

(3) ΕΕ L 127 της 25.5.1996, σ. 33.

(4) ΕΕ L 354 της 30.12.1998, σ. 65.

(5) ΕΕ L 6 της 10.1.1997, σ. 46.

(6) ΕΕ L 10 της 13.1.2001, σ. 66.

(7) ΕΕ L 243 της 11.1.1995, σ. 17.

(8) ΕΕ L 2 της 5.1.2001, σ. 21.
Απόφαση του Συμβουλίου

της 22ας Δεκεμβρίου 2000

σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Κύπρου για την έγκριση των όρων και των προϋποθέσεων συμμετοχής της Κύπρου σε κοινοτικά προγράμματα στους τομείς της επαγγελματικής κατάρτισης, της εκπαίδευσης και της νεολαίας

(2001/84/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150, σε συνδυασμό με το άρθρο 300, παράγραφος 2 πρώτη φράση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Η συμμετοχή της Κύπρου στα κοινοτικά προγράμματα αποτελεί σημαντικό στοιχείο της προενταξιακής στρατηγικής για την Κύπρο όπως καθορίζεται στον κανονισμό (ΕΚ) αριθ. 555/2000 του Συμβουλίου, της 13ης Μαρτίου 2000, σχετικά με την υλοποίηση δράσεων στο πλαίσιο της προενταξιακής στρατηγικής για την Κυπριακή Δημοκρατία και τη Δημοκρατία της Μάλτας(2).

(2) Η απόφαση 1999/382/EΚ του Συμβουλίου, της 26ης Απριλίου 1999, για τη θέσπιση του δεύτερου σταδίου του κοινοτικού προγράμματος δράσης στον τομέα της επαγγελματικής κατάρτισης "Leonardo da Vinci"(3) και ιδίως το άρθρο 10, η απόφαση αριθ. 253/2000/EΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης Σωκράτης(4) και ιδίως το άρθρο 12, και η απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου, της 13ης Απριλίου 2000, για τη θέσπιση του κοινοτικού προγράμματος δράσης Νεολαία(5) και ιδίως το άρθρο 11, προβλέπουν ότι αυτά τα προγράμματα είναι ανοιχτά στη συμμετοχή της Κύπρου.

(3) Σύμφωνα με τις κατευθυντήριες γραμμές διαπραγμάτευσης που ενέκρινε το Συμβούλιο στις 14 Φεβρουαρίου 2000, η Επιτροπή έχει διαπραγματευθεί, εξ ονόματος της Κοινότητας, συμφωνία για τη συμμετοχή της Κύπρου σε αυτά τα προγράμματα.

(4) Η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Κύπρου για την έγκριση των όρων και των προϋποθέσεων συμμετοχής της Κύπρου στα κοινοτικά προγράμματα στους τομείς της επαγγελματικής κατάρτισης, της εκπαίδευσης και της νεολαίας εγκρίνεται εξ ονόματος της Κοινότητας.

Το κείμενο της συμφωνίας προσαρτάται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Άρθρο 3

Ο Πρόεδρος του Συμβουλίου εξ ονόματος της Κοινότητας προβαίνει στις κοινοποιήσεις που προβλέπονται στο άρθρο 4 της συμφωνίας.

Βρυξέλλες, 22 Δεκεμβρίου 2000.

Για το Συμβούλιο

Ο Πρόεδρος

C. Pierret

(1) Γνώμη που δόθηκε στις 13 Δεκεμβρίου 2000 (δεν δημοσιεύθηκε ακόμα στην Επίσημη Εφημερίδα).

(2) ΕΕ L 68 της 16.3.2000, σ. 3.

(3) ΕΕ L 146 της 11.6.1999, σ. 33.

(4) ΕΕ L 28 της 3.2.2000, σ. 1.

(5) ΕΕ L 117 της 18.5.2000, σ. 1.
Απόφαση της Επιτροπής

της 27ης Δεκεμβρίου 2000

για τροποποίηση της απόφασης 1999/465/ΕΚ για τη θέσπιση καθεστώτος επίσημα απαλλαγμένων από την ενζωοτική λεύκωση των βοοειδών των αγελών βοοειδών ορισμένων κρατών μελών ή περιφερειών κρατών μελών

[κοινοποιηθείσα υπό τον αριθμό Ε(2000) 4146]

(Κείμενο που παρουσιάζει ενδιαφέρον για τον ΕΟΧ)

(2001/28/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 2000/20/ΕΚ(2), και ιδίως το παράρτημα Δ κεφάλαιο Ι σημείο Ε,

Εκτιμώντας τα ακόλουθα:

(1) Η απόφαση 1999/465/ΕΚ της Επιτροπής, της 13ης Ιουλίου 1999, για τη θέσπιση καθεστώτος επίσημα απαλλαγμένων από την ενζωοτική λεύκωση των βοοειδών των αγελών βοοειδών ορισμένων κρατών μελών ή περιφερειών κρατών μελών(3) χορηγεί το καθεστώς αυτό σε ορισμένα κράτη μέλη και περιφέρειες των εν λόγω κρατών μελών.

(2) Οι αρμόδιες αρχές της Σουηδίας υπέβαλαν στην Επιτροπή έγγραφα που αποδεικνύουν την τήρηση όλων των όρων που προβλέπονται στο παράρτημα Δ κεφάλαιο Ι σημείο Ε της οδηγίας 64/432/ΕΟΚ.

(3) Συνεπώς, κρίνεται σκόπιμο να θεωρηθεί η Σουηδία ως επίσημα απαλλαγμένη από την ενζωοτική λεύκωση των βοοειδών σύμφωνα με τις διατάξεις της ανωτέρω οδηγίας και να τροποποιηθεί η απόφαση 1999/465/ΕΚ αναλόγως.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο όρος "Σουηδία" προστίθεται στον κατάλογο των κρατών μελών που περιλαμβάνονται στο παράρτημα Ι της απόφασης 1999/465/ΕΚ της Επιτροπής.

Άρθρο 2

Η παρούσα απόφαση απευθύνεται σε όλα τα κράτη μέλη.

Βρυξέλλες, 27 Δεκεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64.

(2) ΕΕ L 163 της 4.7.2000, σ. 35.

(3) ΕΕ L 181 της 16.7.1999, σ. 32.
Διορθωτικό στην απόφαση 2001/781/ΕΚ της Επιτροπής, της 25ης Σεπτεμβρίου 2001, σχετικά με την κατάρτιση εγχειριδίου των υπηρεσιών παραλαβής και γλωσσαρίου των πράξεων που μπορούν να κοινοποιηθούν ή να επιδοθούν, σε εφαρμογή του κανονισμού (ΕΚ) αριθ. 1348/2000 του Συμβουλίου περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις

(Επίσημη Εφημερίδα των Ευρωπαϊκών Κοινοτήτων L 298 της 15ης Νοεμβρίου 2001)

Στο παράρτημα Ι, Ηνωμένο Βασίλειο: 1. Στη σελίδα 409, το σημείο Ι.Α. αντικαθίσταται από το ακόλουθο κείμενο:

I.A. ΑΓΓΛΙΑ ΚΑΙ ΟΥΑΛΙΑ

The Senior Master For the Attention of the Foreign Process Department (Room E10) Royal Courts of Justice Strand London WC2A 2LL United Kingdom Τηλ.: (44-20) 79 47 66 91 Φαξ: (44-20) 79 47 62 37.

2. Στη σελίδα 416, το σημείο Ι.D. αντικαθίσταται από το ακόλουθο κείμενο:

I.D. ΓΙΒΡΑΛΤΑΡ

The Registrar of the Supreme Court of Gibraltar Supreme Court Law Courts

277 Main Street

Gibraltar Τηλ.: (350) 788 08 Φαξ: (350) 771 18 Η επίσημη επικοινωνία με την υπηρεσία παραλαβής πρέπει να απευθύνεται στον Registrar στην προαναφερόμενη διεύθυνση, αλλά διαβιβάζεται μέσω της ακόλουθης υπηρεσίας:

The United Kingdom Government Gibraltar Liaison Unit for EU Affairs Foreign and Commonwealth Office King Charles Street London SW1A 2AH Τηλ.: (44 20) 70 08 15 77 Φαξ: (44 20) 70 08 36 29 e-mail:ukgglu@fco.gov.uk.
Διορθωτικό στην απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα ("Overseas association")

(Επίσημη Εφημερίδα των Ευρωπαϊκών Κοινοτήτων L 314 της 30ής Νοεμβρίου 2001)

Σελίδα 23, άρθρο 62:

αντί: "Πριν από την 31η Δεκεμβρίου 2007, το Συμβούλιο ..."

διάβαζε: "Πριν από τις 31 Δεκεμβρίου 2011, το Συμβούλιο ...".
Απόφαση της Επιτροπής

της 10ης Νοεμβρίου 2000

σχετικά με πρότυπη σύμβαση για τους όρους χρήσης του κοινοτικού οικολογικού σήματος

[κοινοποιηθείσα υπό τον αριθμό Ε(2000) 3278]

(Κείμενο που παρουσιάζει ενδιαφέρον για τον ΕΟΧ)

(2000/729/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,

τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ιδίως το άρθρο 9,

Εκτιμώντας τα ακόλουθα:

(1) Στο άρθρο 9 του κανονισμού (ΕΚ) αριθ. 1980/2000 προβλέπεται η θέσπιση πρότυπης σύμβασης σύμφωνα με τη διαδικασία του άρθρου 17.

(2) Αρμόζει, προκειμένου να αποφευχθούν στρεβλώσεις του ανταγωνισμού, αλλά και να εξασφαλιστεί ότι προστατεύονται τα συμφέροντα των καταναλωτών και των χρηστών, να είναι ενιαίοι οι όροι χρήσης του σήματος σε όλη την Κοινότητα.

(3) Οι αρμόδιοι φορείς πρέπει να έχουν τη δυνατότητα να περιλαμβάνουν πρόσθετες διατάξεις στη σύμβαση εφόσον αυτές είναι συμβατές με τις διατάξεις του κανονισμού (ΕΚ) αριθ. 1980/2000.

(4) Αρμόζει να περιλαμβάνει η σύμβαση διατάξεις για την παρακολούθηση της συμμόρφωσης οι οποίες να επιτρέπουν στον αρμόδιο φορέα να εξασφαλίζει ότι το σήμα χρησιμοποιείται μόνο για προϊόντα που πληρούν τους στόχους και τις αρχές του άρθρου 1 του κανονισμού (ΕΚ) αριθ. 1980/2000 και είναι σε συμφωνία με τους όρους της σύμβασης.

(5) Περαιτέρω αρμόζει, σε περιπτώσεις μη συμμόρφωσης με τους στόχους και τις αρχές του υπόψη κανονισμού και των όρων της σύμβασης, να θεσπιστούν διατάξεις για την αναστολή ή την ανάκληση της απονομής του σήματος·

(6) Τα προβλεπόμενα στην παρούσα απόφαση μέτρα είναι σύμφωνα με τη γνώμη της επιτροπής που έχει συσταθεί με βάση το άρθρο 17 του κανονισμού (ΕΚ) αριθ. 1980/2000,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η σύμβαση που συνάπτει ο αρμόδιος φορέας με κάθε αιτούντα σύμφωνα με το άρθρο 9 του κανονισμού (ΕΚ) αριθ. 1980/2000 έχει τη μορφή που προβλέπεται στο παράρτημα.

Άρθρο 2

Με την επιφύλαξη του άρθρου 1, ο αρμόδιος φορέας περιλαμβάνει στη σύμβαση πρόσθετες διατάξεις εφόσον αυτές είναι συμβατές με τον κανονισμό (ΕΚ) αριθ. 1980/2000.

Άρθρο 3

Η απόφαση 93/517/ΕΟΚ της Επιτροπής, της 15ης Σεπτεμβρίου 1993 για μια τυποποιημένη σύμβαση σχετικά με τους όρους χρήσης του κοινοτικού οικολογικού σήματος(2) καταργείται.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 10 Νοεμβρίου 2000.

Για την Επιτροπή

Margot Wallström

Μέλος της Επιτροπής

(1) ΕΕ L 237 της 21.9.2000, σ. 1.

(2) ΕΕ L 243 της 29.9.1993, σ. 13.

ΠΑΡΑΡΤΗΜΑ

>PIC FILE= "L_2000293EL.002102.EPS">

>PIC FILE= "L_2000293EL.002201.EPS">

>PIC FILE= "L_2000293EL.002301.EPS">
Απόφαση του Συμβουλίου

της 18ης Σεπτεμβρίου 2000

για διορισμό του Προέδρου και ενός μέλους του πρώτου τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)

(2000/C 277/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα(1), και ιδίως τα άρθρα 120 και 131,

τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) στις 11 Ιουλίου 2000,

ΑΠΟΦΑΣΙΖΕΙ:

Άρθρο 1

1. Η κα Sylvie MANDEL, που γεννήθηκε στο Neuilly sur Seine (Γαλλία), στις 27 Δεκεμβρίου 1949, διορίζεται πρόεδρος του πρώτου τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για διάστημα πέντε ετών.

2. Ο κ. José Luís SOARES CURADO, που γεννήθηκε στο Forles, Sátão (Πορτογαλία), στις 10 Ιουνίου 1948, διορίζεται μέλος του πρώτου τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για διάστημα πέντε ετών.

Άρθρο 2

Η ημερομηνία, κατά την οποία αρχίζει να υπολογίζεται η αναφερόμενη στο άρθρο 1 παράγραφοι 1 και 2, πενταετής περίοδος, ορίζεται από το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα).

Βρυξέλλες, 18 Σεπτεμβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 11 της 14.1.1994, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 1ης Φεβρουαρίου 2000

για την εφαρμογή της κοινής θέσης 1999/691/ΚΕΠΠΑ σχετικά με τη στήριξη των δημοκρατικών δυνάμεων στην Ομοσπονδιακή Δημοκρατία της Γιουγκοσλαβίας (ΟΔΓ)

(2000/82/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή θέση 1999/691/ΚΕΠΠΑ, η οποία υιοθετήθηκε από το Συμβούλιο στις 22 Οκτωβρίου 1999, σχετικά με τη στήριξη των δημοκρατικών δυνάμεων στην Ομοσπονδιακή Δημοκρατία της Γιουγκοσλαβίας (ΟΔΓ)(1), και ιδίως το άρθρο 1, σε συνδυασμό με το άρθρο 23, παράγραφος 2 της συνθήκης για την Ευρωπαϊκή Ένωση,

Εκτιμώντας τα εξής:

(1) στα συμπεράσματά του της 24ης Ιανουαρίου 2000, το Συμβούλιο, στα πλαίσια της στήριξής του προς τις δημοκρατικές δυνάμεις στην ΟΔΓ, ζήτησε την επέκταση της πρωτοβουλίας "Ενέργεια για τη Δημοκρατία", όπως πρότειναν οι σερβικές δυνάμεις της αντιπολίτευσης μετά την τριμερή σύνοδο του Βερολίνου της 17ης Δεκεμβρίου 1999·

(2) είναι ανάγκη να ληφθεί απόφαση σχετικά με τους δήμους στους οποίους θα επεκταθεί η εν λόγω πρωτοβουλία·

(3) απαιτείται επακολούθως ταχεία δράση της Κοινότητας προκειμένου να εφαρμοστεί το παραπάνω μέτρο,

ΑΠΟΦΑΣΙΖΕΙ:

Άρθρο 1

Στα πλαίσια της στήριξης του εκδημοκρατισμού στην ΟΔΓ, που μνημονεύεται στο άρθρο 1 της κοινής θέσης 1999/691/ΚΕΠΠΑ του Συμβουλίου, η προμήθεια, πώληση ή εξαγωγή πετρελαίου και προϊόντων πετρελαίου επιτρέπεται στους ακόλουθους σερβικούς δήμους: Sombor, Subotica, Kragujevac, Kraljevo, Novi Sad.

Άρθρο 2

Η παρούσα απόφαση αρχίζει να παράγει αποτελέσματα από την ημερομηνία που υιοθετείται.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 1 Φεβρουαρίου 2000.

Για το Συμβούλιο

Ο Πρόεδρος

J. GAMA

(1) ΕΕ L 273 της 23.10.1999, σ. 1.